CELEX: 62015TN0211
Language: el
Date: 2015-04-27 00:00:00
Title: Υπόθεση T-211/15 P: Αναίρεση που άσκησε στις 27 Απριλίου 2015 ο Claudio Necci κατά της διατάξεως που εξέδωσε το Δικαστήριο Δημόσιας Διοίκησης στις 25 Μαρτίου 2015, στην υπόθεση F-5/15, Necci κατά Επιτροπής

22.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/38
            
         Αναίρεση που άσκησε στις 27 Απριλίου 2015 ο Claudio Necci κατά της διατάξεως που εξέδωσε το Δικαστήριο Δημόσιας Διοίκησης στις 25 Μαρτίου 2015, στην υπόθεση F-5/15, Necci κατά Επιτροπής
   (Υπόθεση T-211/15 P)
   (2015/C 205/51)
   Γλώσσα διαδικασίας: η γαλλική
   
      Διάδικοι
   
   
      Αναιρεσείων: Claudio Necci (Auderghem, Βέλγιο) (εκπρόσωποι: S. Orlandi και T. Martin, δικηγόροι)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα
   
   Ο αναιρεσείων ζητεί από το Γενικό Δικαστήριο:
   
               —
            
            
               να αναιρέσει τη διάταξη του Δικαστηρίου Δημόσιας Διοίκησης (ΔΔΔ), της 25ης Μαρτίου 2015, στην υπόθεση F-5/15, Necci κατά Επιτροπής·
            
         
               —
            
            
               να αναπέμψει την υπόθεση στο ΔΔΔ της Ευρωπαϊκής Ένωση
            
         
      Λόγοι αναιρέσεως και κύρια επιχειρήματα
   
   Προς στήριξη της αιτήσεώς του αναιρέσεως, ο αναιρεσείων προβάλλει δύο λόγους.
   
               1.
            
            
               Ο πρώτος λόγος αντλείται από προσβολή του δικαιώματος ουσιαστικής ένδικης προστασίας, καθόσον το ΔΔΔ απέρριψε την προσφυγή ακυρώσεως που άσκησε ο νυν αναιρεσείων για λόγο απαραδέκτου, τον οποίο πεπλανημένα χαρακτήρισε ως «πρόδηλο».
            
         
               2.
            
            
               Ο δεύτερος λόγος αντλείται από πλάνη περί το δίκαιο στην οποία υπέπεσε το ΔΔΔ, καθόσον έκρινε ότι η προθεσμία για την υποβολή διοικητικής ενστάσεως, κατά την έννοια του άρθρου 90 του ΚΥΚ, άρχιζε από την ημερομηνία παραλαβής της προτάσεως περί προσμετρήσεως συντάξιμου χρόνου και όχι από την ημερομηνία αποδοχής της από τον υπάλληλο.